
Министерство на околната среда и водите


Регионална инспекция по околната среда и водите - Монтана

Д О К Л А Д

от контролна проверка по прилагане на екологичното законодателство
Обект: Пристанищен терминал гр. Лом с оператор „Порт Инвест“ ЕООД, гр. Русе
Дата на извършване на проверката: 05.08.2020 г.

Място на извършване на проверката: гр. Лом
Проверени компоненти и фактори на околната среда:
· Води;

· Отпадъци;
Цели на проверката:
Провеждане на планов текущ контрол по компоненти и фактори на околната среда за изпълнение изискванията на:
· Закон за водите (ЗВ);

· Закон за управление на отпадъците (ЗУО) и подзаконовите нормативни актове;
Извършени дейности:

На 05.08.2020 г. на основание чл. 148, ал. 3 от Закона за опазване на околната среда и във връзка с изпълнението на плана за контролната дейност на РИОСВ – Монтана за 2020 г. и Заповед № РД – 169/04.08.2020 г. на директора на РИОСВ – Монтана се извърши проверка на обекта и беше съставен Констативен протокол №КПКД – 18/05.08.2020 г.
Проверени са:
· Склад за съхраняване на отпадъци, генерирани от дейността на дружеството;

· Сгради и съоръжения на площадката на пристанищния терминал;
· Документи и данни, свързани със законовите и подзаконови нормативни актове по околна среда.

Констативна част:
Основна дейност на дружеството на обекта е товаро-разтоварна дейност, временно съхраняване, складиране и експедиция на товари. 

1. Компонент „Води“

Водоснабдяването на Пристанищиният терминал в гр. Лом за питейно-битови нужди се осъществява от водопроводната мрежа на гр. Лом въз основа на Договор с „В и К“ ООД - Монтана. За производствените нужди на пристанищния терминал дружеството е титуляр на издадено от БДДР-Плевен актуално Разрешително за водовземане от тръбен кладенец. 
Формираните от експлоатацията на терминала отпадъчни води се заустват в р. Дунав съгласно действащо Разрешително за ползване на воден обект за заустване на отпадъчни води, издадено от БДДР – Плевен по реда на Закона за водите. До пунктът за сосбтвен мониторинг на отпадъчните води е осигурен постоянен достъп за целите на контролния и собствения мониторинг. В РИОСВ – Монтана са представени протоколите от проведения през 2019 г. и първото шестмесечие на 2020 г. собствен мониторинг на отпадъчните води, както и доклада за изпълнение на условията в разрешителното за 2020 г. Въз основа на резултатите от проведения собствен мониторинг не са констатирани превишения на индивидуалните емисионни ограничения по показателите, заложени в разрешителното за заустване. 
2. Фактор „Отпадъци“

На територията на площадка се извършва само дейност по предварително съхраняване на отпадъци на мястото на образуване до предаването им на фирми за последващо третиране. За образуваните от дейността на обекта отпадъци дружеството е извършило класификация по реда на Наредба №2/2014 г. за класификация на отпадъците. Генерираните отпадъци от дейността на дружеството се съхраняват на обособени площадки и складове, с ограничен достъп, с непропусклива повърхност, маркирани с надписи за вида на отпадъка.
Операторът води необходимата отчетност на количествата образувани и предадени отпадъци в заверена от РИОСВ – Монтана отчетна книга – Приложение № 1 към Наредба №1/2014 г. Има записи минимум веднъж месечно. Отбелязано е  през кой календарен месец не са образувани отпадъци, като са записани нулеви количества. Годишните отчети за 2019 г. са изпратени в ИАОС  в срок. 

Заключение:

Дружеството изпълнява задължения си, които има в съответствие с екологичното законодателство по компонент „Води“ и фактори „Отпадъци”.

От извършената проверката не са дадени предписания.  
 Приоритети за последваща контролна дейност:

· Законосъобразно управление на отпадъците;

· Спазване изискванията на Закон за водите и условията в издаденото разрешително за заустване на отпадъчни води. 

